Diari Oficial de la Generalitat Valenciana


Sumari del DOGV 5286, del 22-06-2006 (2006/6524)

Acord de 10 d'abril de 2006, de la Comissió Territorial d'Urbanisme de València, relatiu a la taxació conjunta d'immoble al carrer Mestre Serrano, 42, d'Aldaia.
----------------------------------------------------------------------------------------------------------------------------------------------------------------

### Dades del document

Número de DOGV
:   5286

Data del DOGV
:   22-06-2006

Secció del DOGV
:   V. ALTRES ANUNCIS - F) EXPROPIACIONS

Número del document
:   2006/6524


Organisme emissor
:   Conselleria de Territori i Habitatge

Tipus de document
:   Anunci

Acord de 10 d'abril de 2006, de la Comissió Territorial d'Urbanisme de València, relatiu a la taxació conjunta d'immoble al carrer Mestre Serrano, 42, d'Aldaia. [2006/F6524]  
En relació amb l'expedient remés per l'Ajuntament d'Aldaia, relatiu a l'expropiació de terrenys pel procediment de taxació conjunta dels béns i drets de titularitat privada necessaris per a executar la reserva de sòl necessària per a un equipament de caràcter assistencial i educativocultural en la zona urbana situada al sud de la via fèrria i a l'oest de l'avinguda Dos de Maig incorporant a la xarxa primària de reserves de sòl dotacional la parcel·la de sòl urbà situada en el carrer Mestre Serrano, número 42, es destaquen els següents antecedents i fonaments jurídics:  
Antecedents  
U. El Ple de l'Ajuntament d'Aldaia, mitjançant un acord adoptat en sessió de 30 de maig de 2005 va acordar aprovar el projecte d'expropiació i va ser sotmés a informació pública per acord del ple d'aquesta mateixa data i publicat en el DOGV núm. 5.037, de 28 de juny de 2005; en el BOP núm. 163, de 12 de juliol de 2005, BOE núm. 65, del divendres 17 de març de 2006, i en el diari Levante de data de 18 de juny de 2005. Igualment va ser notificat individualment als propietaris de les finques afectades. Durant el termini d'exposició pública s'han presentat diversos escrits d'al·legacions, que han sigut informats per l'administració actuant en el seu acord de data 28 de febrer de 2006.  
Dos. El projecte consta de relació de finques i descripció de béns i drets afectats, plànols en què es determina l'àmbit territorial, amb fixació raonada del preu dels immobles i fulls de preu just individualitzats, per la qual cosa està complet i complix el que establix l'article 135 del Text Refós de la Llei del Sòl de 1976.  
Tres. Aldaia compta amb pla general d'ordenació urbana, que va ser aprovat definitivament per la Comissió Territorial d'Urbanisme en data 5 de gener de 1990.   
Quatre. L'objecte del present expedient és l'expropiació pel procediment de taxació conjunta dels terrenys i edificacions, necessaris per a executar la reserva de sòl necessària per a un equipament de caràcter assistencial i educativocultural en la zona urbana situada al sud de la via fèrria i a l'oest de l'avinguda Dos de Maig incorporant a la xarxa primària de reserves de sòl dotacional la parcel·la de sòl urbà situada en el carrer Mestre Serrano, número 42.   
Cinc. Durant la tramitació de l'expedient es va sol·licitar informe, amb data d'eixida 10 de març de 2006, a la Gerència Regional del Cadastre de la Delegació del Ministeri d'Economia i Hisenda.   
En data 20 de març de 2006, va entrar en aquest Servei Territorial de Planificació i Ordenació Territorial de València l'esmentat informe, en el qual, en resum, s'indica el següent:  
Quant a la valoració del sòl, «Es tracta d'un sòl urbà consolidat per la urbanització i per això li és d'aplicació l'article 28, on s'especifica que el valor del sòl es determinarà per aplicació a l'aprofitament establit pel planejament per a cada terreny concret, el valor bàsic de repercussió en parcel·la recollit en la ponència de valors cadastrals o si és el cas, la repercussió en carrer o en el tram de carrer corregit en la forma establida en la normativa tècnica de valoració cadastral. En l'apartat 4, de l'esmentat article s'establix que en els supòsits d'inexistència o pèrdua de vigència dels valors de les ponències de valors cadastrals o inaplicabilitat d'aquests per modificació de les condicions urbanístiques tingudes en compte a l'hora de la seua fixació, s'aplicaran els valors de repercussió obtinguts pel mètode residual.  
La ponència de valors del municipi d'Aldaia es va aprovar l'any 1995, amb un mòdul bàsic de repercussió de MBR4-117,19 €/m², fixant uns valors de repercussió en el tram objecte de la taxació de 70,31 €/m² ús comercial i 41,01 €/m² ús habitatges.  
Els aprofitaments considerats en la valoració corresponen amb l'edificabilitat potencial permesa pel planejament vigent:  
En la taxació s'han utilitzat tres criteris:  
1. S'han aplicat els mòduls de repercussió actuals aprovats en l'Ordre EHA/1213/2005, de 26 d'abril. (MBR4-210€/m²c).  
2. S'han aplicat valors de repercussió deduïts pel mètode residual dels mòduls oficials aprovats pel Pla d'habitatge 2002-2005 (valor calculat 137,72 €/m²c).  
3. S'han aplicat valors de mercat, determinant la repercussió d'acord amb la normativa cadastral (ús habitatge 335,71 €/m² i ús garatge 88,01 €/m²c).  
La valoració proposada en el projecte d'expropiació correspon amb el tercer criteri que dóna com a resultat valors superiors.  
Així, els criteris de valoració del projecte de taxació conjunta de referència es consideren conformes als fixats per la Llei 6/1998.  
Valoració de construccions: En les parcel·les afectades per la valoració no existixen construccions.  
A les valoracions resultants se'ls ha aplicat el premi d'afecció que establix l'article 47 de la Llei de l'Expropiació Forçosa.  
En resum la valoració efectuada en la taxació conjunta s'ajusta a la normativa vigent.  
Sis. La Comissió Informativa de la Comissió Territorial d'Urbanisme de València, en sessió celebrada el 4 d'abril de 2006, va emetre un informe relatiu al projecte que ens ocupa, complint així el que ha preceptuat l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments jurídics  
Primer. L'aprovació definitiva dels projectes d'expropiació per taxació conjunta, correspon a la Comissió Territorial d'Urbanisme conforme al que establixen els apartats del 6 al 8 de l'article 202 del Reglament de Gestió Urbanística, aprovat pel Reial Decret 3.288/1978, de 25 d'agost (en endavant RGU) i en l'article 10.e) del Reglament d'Òrgans Urbanístics de la Generalitat, aprovat per Decret 201/2003, de 3 d'octubre, del Govern Valencià.  
La resolució d'aprovació definitiva de la Comissió Territorial d'Urbanisme ha de limitar-se a un mer control de legalitat, sense cap valoració de l'oportunitat del projecte i al mateix temps, la intervenció d'aquest òrgan serà sense perjudici de la ulterior actuació del Jurat Provincial d'Expropiació, que serà el que en última instància, si existix oposició dels expropiats, resoldrà sobre el preu just. Així les coses, la intervenció de la comissió ha de limitar-se a la comprovació que la tramitació del projecte s'ha ajustat a la normativa vigent, que la documentació és prou per a complir els preceptes legals i que el mètode de valoració efectuat s'ha ajustat als procediments legals.  
L'article 23 de la Llei 6/1998, de 13 d'abril, sobre Règim del Sòl i Valoracions (en endavant LRSV) disposa que «als efectes d'expropiació, les valoracions del sòl s'efectuaran d'acord amb els criteris establits en la present llei, siga quina siga la finalitat que la motive i la legislació, urbanística o d'un altre caràcter, que la legitime». D'aquesta manera, en aquest simple control de legalitat que ens ocupa, del que es tractarà fonamentalment és de comprovar l'adequació del projecte a aquesta llei i a la normativa complementària d'aquesta.  
Segon. L'expedient s'ha tramitat conforme al que establixen els articles 138 i següents del Text Refós de la Llei del Sòl de 1976, per la qual cosa s'han complit les garanties procedimentals exigibles.  
La STC de data 11 de juliol de 2001 declara inconstitucional l'article 38 de la Llei del Règim del Sòl i Valoracions, en què es regulava que, en la tramitació de les expropiacions per taxació conjunta, el pagament o el depòsit de l'import de la valoració establida per l'òrgan competent en aprovar el projecte d'expropiació habilitarà per a procedir a l'ocupació de la finca. No obstant això, i per raó de la declaració d'inconstitucionalitat de la disposició derogatòria del Text Refós de la Llei del Sòl 1992 (efectuada per la STC 61/1997) que derogava la Llei del Sòl de 1976, s'ha rehabilitat aquest text legal, en l'article 138 del qual es recull el mateix contingut legal que en l'inconstitucional article 38. Per tant, en defecte de regulació autonòmica, i per raó de la clàusula residual de l'article 149.3 de la Constitució, el procediment de taxació conjunta serà el regulat per l'article 138 de la Llei del Sòl de 1976.  
Tercer. La tramitació de l'expedient ha sigut correcta, en tindre la publicació del projecte en el Boletín Oficial del Estado, a més es va procedir a la informació pública, per mitjà d'inserció d'edicte en el Butlletí Oficial de la Província, en el Diari Oficial de la Generalitat Valenciana i en un diari no oficial de la província, amb la qual cosa es complix el que establix l'article 202.3 del Reglament de Gestió Urbanística, que exigix la publicació en el BOE.   
D'altra banda, el projecte ha d'entendre's complet d'acord amb el que establix l'article 135 del TRLS de 1976.  
Quart. La valoració del sòl ha d'efectuar-se seguint els criteris de l'article 28 LRSV per tractar-se de sòl urbà.  
Cinqué. Tal com disposa l'article 203.1 RGU, la resolució de la Comissió Territorial d'Urbanisme implicarà la declaració d'urgència de l'ocupació dels béns i drets afectats.  
A la vista de tot el que antecedix la Comissió Territorial d'Urbanisme en data 10 d'abril del 2006, per unanimitat, acorda:  
Primer  
Aprovar definitivament el projecte d'expropiació forçosa per taxació conjunta per a executar els béns i drets de titularitat privada necessaris per a executar la reserva de sòl necessària per a un equipament de caràcter assistencial i educativocultural en la zona urbana situada al sud de la via fèrria i a l'oest de l'avinguda Dos de Maig que incorpora a la xarxa primària de reserves de sòl dotacional la parcel·la de sòl urbà situada en el carrer Mestre Serrano, número 42.  
Segon  
Aprovar les valoracions de béns i drets que s'han d'expropiar.  
Tercer  
Declarar la urgent ocupació dels béns i drets afectats.  
Contra el present acord que no posa fi a la via administrativa, en el que afecta al punt 3, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.  
Si és el cas, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini de dos mesos comptadors a partir del dia següent a la data de recepció de la present notificació. L'esmentat article 44 de la Llei 29/1998 establix literalment:  
Art. 44.1. En els litigis entre administracions públiques no cal interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit que no formuleu el requeriment indicat, les administracions públiques podran interposar, en el termini de dos mesos, a comptar de la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46.1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que estime oportú.  
Respecte dels punts 1 i 2 no cal cap recurs per tractar-se d'actes de tràmit que no donen lloc a la impossibilitat de continuar un procediment ni produïxen indefensió.  
Així mateix cal notificar la present resolució als interessats titulars de béns que figuren en el projecte d'expropiació, acompanyant a aquest la còpia del corresponent full de preu just i significant-los que, en el termini dels 20 dies hàbils següents als de recepció d'aquesta notificació, podran manifestar per escrit davant d'aquesta Comissió Territorial d'Urbanisme la seua disconformitat amb la valoració establida en l'expedient aprovat. Si en aquest termini els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, s'entén determinat el preu just definitivament i de conformitat.  
Aquesta comissió traslladarà els fulls d'apreci impugnats, juntament amb l'expedient, al Jurat Provincial d'Expropiació Forçosa de València, i la taxació dels béns es farà d'acord amb els criteris de valoració establits en la Llei sobre Règim del Sòl i Valoracions.  
Fet que certifiquem amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
València, 10 d'abril de 2006.. El secretari de la Comissió Territorial d'Urbanisme: Álvaro Aleixandre Ortí.